நேற்றிரவு வரையிலும் அவனும் தனது கட்டிடத்தைத்தான் பார்க்க வந்திருக்கிறான் என்று இந்த மனிதருக்குத் தெரியவில்லை. நேற்றிரவு பத்து பன்னிரெண்டு பேரை அழைத்து வந்திருக்கிறான். அவர்கள் வீட்டிற்கு வெளியிலேயே இரண்டு கார்களில் அமர்ந்து கொண்டார்கள். இவர் ஷாமியானா கட்டுபவனையும் பந்தல் போடுபவனையும் ஓட்டிக் கொண்டிருந்திருக்கிறார். அவன் மட்டும் தனியாக இவரிடம் வந்திருக்கிறான். இவர் சிரித்தாராம். அவன் சிரிக்கவில்லை. முகத்தை விறைப்பாக வைத்துக் கொண்டு ‘டாக்குமெண்ட்டெல்லாம் சரியா இருக்கான்னு பார்த்தீங்களா?’என்று கேட்டிருக்கிறான். வில்லங்கம் இருப்பது தெரியாமல் ‘பார்த்தாச்சே...நாளைக்கு குடும்பத்தோட வந்துடுங்க’ என்று சொல்லியிருக்கிறார்.